A4-0114/97

Ψήφισμα σχετικά με την ανακοίνωση της Επιτροπής όσον αφορά την υλοποίηση της περιφερειακής πολιτικής της Κοινότητας στην Αυστρία, τη Φινλανδία και τη Σουηδία (COM(96)0316 - C4-0533/96)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής σχετικά με την υλοποίηση της περιφερειακής πολιτικής της Κοινότητας στην Αυστρία, Φινλανδία και Σουηδία (COM(96)0316 - C4-0533/96),

- έχοντας υπόψη τα 17 ενιαία έγγραφα προγραμματισμού ΕΕΠ για την Αυστρία,

- έχοντας υπόψη τα 9 ενιαία έγγραφα προγραμματισμού ΕΕΠ για τη Φινλανδία,

- έχοντας υπόψη τα 15 ενιαία έγγραφα προγραμματισμού ΕΕΠ για την Σουηδία,

- λαμβάνοντας υπόψη τον «Κώδικα συμπεριφοράς» για την υλοποίηση εκ μέρους της Επιτροπής των διαρθρωτικών πολιτικών1993 ((ΕΕ C 255 της 20.9.1993, σελ. 19)),

- λαμβάνοντας υπόψη την έβδομη ετήσια έκθεση για τα διαρθρωτικά ταμεία του 1995 (COM(96)0502),

- έχοντας υπόψη το ψήφισμά του της 19ης Ιανουαρίου 1996 σχετικά με την ανακοίνωση της Επιτροπής για την κατανομή των πιστώσεων και την υλοποίηση των κοινοτικών πρωτοβουλιών στην Αυστρία, Φινλανδία και Σουηδία ((ΕΕ C 32 της 5.2.1996, σελ. 139)),

- λαμβάνοντας υπόψη το ψήφισμα της Επιτροπής Περιφερειακής Πολιτικής της 16ης Ιουλίου 1996 σχετικά με τους περιφερειακούς και τοπικούς φορείς ως πρωταγωνιστές της πολιτικής ένωσης ((Περιλαμβάνεται στην έκθεση για τους περιφερειακούς και τοπικούς φορείς ως παράγοντες της πολιτικής ένωσης (PE 217.591), μία από τις δύο σημαντικές εκθέσεις της Επιτροπής Περιφερειακής Πολιτικής για τη Διάσκεψη με θέμα «το Ευρωπαϊκό Κοινοβούλιο και οι περιφερειακοί και τοπικοί φορείς για μία δημοκρατική και αλληλέγγυα Ευρώπη» από την 1η έως την 3η Οκτωβρίου 1996 στις Βρυξέλλες.)),

- λαμβάνοντας υπόψη τις επισκέψεις αντιπροσωπειών της Επιτροπής Περιφερειακής Πολιτικής στο Μικέλι και τη Βόρεια Καρελία (Φινλανδία) τον Μάϊο του 1995 καθώς και στο Vδsternorrland (Σουηδία) και τη Στυρία (Αυστρία) τον Ιούνιο του 1996,

- έχοντας υπόψη τα συμπεράσματα της συνεδριάσεως των αρμόδιων υπουργών για θέματα περιφερειακής πολιτικής και χωροταξίας, που διεξήχθη στις 14 και 15 Νοεμβρίου 1996 στο Ballyconnell, στην Ιρλανδία,

- λαμβάνοντας υπόψη την έκθεση της Επιτροπής Περιφερειακής Πολιτικής και τη γνωμοδότηση της Επιτροπής Γεωργίας και Ανάπτυξης της Υπαίθρου (A4-0114/97),

Α. έχοντας υπόψη ότι η Αυστρία, η Φινλανδία και η Σουηδία αποτελούν από την 1η Ιανουαρίου 1995 μέλη της Ευρωπαϊκής Κοινότητας, και ως εκ τούτου η ενσωμάτωση των νέων κρατών μελών στην περιφερειακή πολιτική της ΕΕ είναι ακόμη πολύ πρόσφατη,

Β. λαμβάνοντας υπόψη ότι με την προσχώρηση της Αυστρίας, Φινλανδίας και Σουηδίας, τρείς χώρες με υψηλά ανεπτυγμένες οικονομικές δομές συμμετέχουν στην πραγματοποίηση των στόχων της κοινοτικής περιφερειακής πολιτικής,

Γ. έχοντας υπόψη ότι τα τρία νέα κράτη μέλη έχουν παρόλα ταύτα τα δικά τους ειδικά περιφερειακά αναπτυξιακά προβλήματα και παρουσιάζουν διαφορές που απαιτούν κοινές προσπάθειες στον τομέα της διαρθρωτικής πολιτικής, και κυρίως σε ένα χρονικό διάστημα, κατά το οποίο η συνέχιση της περιφερειακής πολιτικής τίθεται υπό αμφισβήτηση σε πολλά κράτη μέλη, τόσο στο σύνολό της όσο και σε συγκεκριμένα σημαντικά στοιχεία της,

Δ. έχοντας υπόψη ότι η περιφερειακή πολιτική στα νέα κράτη μέλη έχει τεράστια σημασία, επειδή αποτελεί ένα προφανές και αντιληπτό πλεονέκτημα της συμμετοχής στην Ευρωπαϊκή Ένωση και, ως εκ τούτου, αξίζει υψηλής προσοχής,

Ε. λαμβάνοντας υπόψη ότι οι μέχρι σήμερα εμπειρίες στον τομέα της περιφερειακής πολιτικής, τόσο εκ μέρους της Κοινότητος όσο και εκ μέρους των νέων κρατών μελών της, μπορούν να οδηγήσουν σε εποικοδομητικό για τις δύο πλευρές διάλογο και ανταλλαγή απόψεων,

ΣΤ. λαμβάνοντας υπόψη τα αποτελέσματα των δύο μεταρρυθμίσεων των διαρθρωτικών ταμείων το 1988 και 1993 και τις κατοχυρωμένες πλέον αρχές, της προστασίας του περιβάλλοντος και της ισότητας των ευκαιριών, της ενσωμάτωσης του τοπικού και περιφερειακού επιπέδου και της άμεσης συμμετοχής των κοινωνικών εταίρων,

Ζ. έχοντας υπόψη ότι η Αυστρία, στην περίοδο προγραμματισμού 1995-1999, θα λάβει από τα διαρθρωτικά ταμεία 1.623 εκατ. Ecu , εκ των οποίων οι περιφερειακοί στόχοι (1, 2, 5β) θα τύχουν χρηματοδότησης ύψους 677,6 εκατ. Ecu ,

Η. λαμβάνοντας υπόψη ότι η Φινλανδία, κατά την περίοδο προγραμματισμού 1995- 1999, θα λάβει από τα διαρθρωτικά ταμεία 1.704 εκατ. Ecu , εκ των οποίων οι περιφερειακοί στόχοι (2, 5β, 6) θα τύχουν ενισχύσεως ύψους 836,9 εκατ. Ecu,

Θ. λαμβάνοντας υπόψη ότι η Σουηδία, κατά την περίοδο προγραμματισμού 1995- 1999, θα λάβει από τα διαρθρωτικά ταμεία 1.420 εκατ. Ecu , εκ των οποίων οι περιφερειακοί στόχοι (2, 5β, 6) θα τύχουν ενισχύσεως ύψους 550 εκατ. Ecu ,

Ι. λαμβάνοντας υπόψη ότι οι πιστώσεις υποχρεώσεων που δεν χρησιμοποιήθηκαν κατά το 1995 ή 1996 δεν ακυρώθηκαν, αλλά εγγράφονται εκ νέου για το 1997 ή το 1998 και, συνεπώς, μπορούν να διατεθούν,

ΙΑ. λαμβάνοντας υπόψη ότι λόγω των εκτεταμένων συνόρων των νέων κρατών μελών με τρίτες χώρες, η διασυνοριακή και διαπεριφερειακή συνεργασία με τις χώρες της Κεντρικής και Ανατολικής Ευρώπης καθώς και με το χώρο της Βαλτικής Θάλασσας και τις βορειότερες περιοχές της Βορείου Ευρώπης αποκτά στρατηγική σημασία, ιδιαίτερα ενόψει της διεύρυνσης της Ευρωπαϊκής Ένωσης,

1. εκτιμά ιδιαίτερα τις τεράστιες προσπάθειες που έγιναν στα πλαίσια της περιφερειακής πολιτικής εκ μέρους των νέων κρατών μελών και της Ευρωπαϊκής Ένωσης, και οι οποίες εφαρμόζονται στην πράξη από τα αποφασισθέντα 41 ενιαία έγγραφα προγραμματισμού[semigr ]

2. εκφράζει την ικανοποίησή του για την σχετικά γρήγορη έγκριση των ΕΕΠ για όλα τα τρία νέα κράτη μέλη, πράγμα το οποίο αφενός διευκολύνει μία ταχεία υλοποίηση των μέτρων και ένα ποσοστό εκτέλεσης αυτών άνω του μέσου όρου, και αφετέρου δεν θα ήταν δυνατόν να πραγματοποιηθεί χωρίς την εντατική προεργασία εκ μέρους των αρμόδιων εθνικών αρχών με την υποστήριξη της Επιτροπής[semigr ]

3. χαιρετίζει την πραγματοποιηθείσα παράταση της περιόδου προγραμματισμού λόγω εκτάκτων καταστάσεων για το στόχο 2 παρεμβάσεις στην Αυστρία και τη Σουηδία και εκφράζει την ικανοποίησή του για την παράταση - και στην Φινλανδία - του προγράμματος μέχρι τη λήξη της πενταετούς περιόδου[semigr ]

4. εκφράζει τη λύπη του για τις καθυστερήσεις στην έγκριση των ιδιαίτερα θετικών κοινοτικών πρωτοβουλιών στα νέα κράτη μέλη, ιδιαίτερα για τη Σουηδία και τη Φινλανδία[semigr ] ζητεί σημαντική μείωση του αριθμού αυτών των πρωτοβουλιών σε περιπτώσεις όπου οι γραφειοκρατικές διαδικασίες είναι ιδιαίτερα δυσανάλογες σε σχέση με τη βοήθεια που δίδεται[semigr ]

5. επισημαίνει ότι ακόμη και στα νέα, σχετικά ευημερή, κράτη μέλη, υπάρχουν περιφερειακές ανισότητες και αναπτυξιακά προβλήματα τα οποία απαιτούν κοινά μέτρα διαρθρωτικής πολιτικής[semigr ] χαιρετίζει ως εκ τούτου την ιδιαίτερη σημασία η οποία προσδίδεται από τις τρείς αυτές χώρες στην κοινοτική περιφερειακή πολιτική καθώς και την προκύπτουσα από αυτήν προώθηση της εκτέλεσης των προγραμμάτων στον τομέα της διαρθρωτικής πολιτικής[semigr ]

6. χαιρετίζει το γεγονός ότι ιδιαίτερη υπογράμμιζονται ιδιαίτερα η απασχόληση, η προστασία του περιβάλλοντος και η ισότητα των ευκαιριών, ως σημαντικά στοιχεία κατά την εκτέλεση της περιφερειακής πολιτικής στην Αυστρία, Φινλανδία και Σουηδία, επειδή καταλαμβάνουν παραδοσιακά ιδιαίτερη θέση στα νέα κράτη μέλη[semigr ]

7. εκφράζει την ικανοποίησή του για την πέραν του μέσου όρου έμφαση που δίδεται σε μέτρα για την προώθηση της ενημέρωσης της κοινωνίας σε μειονεκτικές περιοχές στο πλαίσιο των ΕΕΠ για τη Φιλανδία και τη Σουηδία, που αποτελούν σημαντικούς στόχους, όπως η γενική διάδοση της τεχνολογίας πληροφορικής υπό συγκρίσιμες συνθήκες, η ενίσχυση των ΜΜΕ στην εφαρμογή των τεχνολογιών πληροφορικής και η ευρύτερη διάδοση της σχετικής τεχνογνωσίας[semigr ]

8. επισημαίνει τη σπουδαιότητα της κοινωνίας της πληροφορίας, ιδίως για τις μειονεκτικές αγροτικές περιοχές στην Αυστρία, και καλεί τις αρμόδιες υπηρεσίες να λάβουν εντονότερα υπόψη και να συντονίσουν στις προτάσεις τους τις δυνατότητες που παρέχει η κοινωνία της πληροφορίας[semigr ]

9. εκφράζει τη λύπη του για το γεγονός ότι η Επιτροπή στην ανακοίνωσή της δεν έλαβε υπόψη την προώθηση του στόχου 5β για τα νέα κράτη μέλη και υπογραμμίζει με έμφαση τη σημασία της εύστοχης προώθησης των αγροτικών περιοχών όσον αφορά τη γεωργία των νέων κρατών μελών, η οποία είναι σε μεγάλο βαθμό αρκτική και άλπειος[semigr ]

10. επισημαίνει, ότι η έμφαση που δίδεται στην προώθηση της γεωργίας στο πρόγραμμα του στόχου 6 για τη Φινλανδία είναι δυσανάλογα υψηλή, έτσι ώστε μέτρα για παρέμβαση γενικού οικονομικού διαρθρωτικού χαρακτήρα να έχουν ανεπαρκώς επιδοτηθεί[semigr ]

11. εκφράζει την ανησυχία του για την υψηλή ανεργία, η οποία ιδιαίτερα στη Φινλανδία και τη Σουηδία μετά από τη δεκαετία του 1980 έχει σχεδόν τριπλασιασθεί και ανέρχεται όσον αφορά τη Φινλανδία, στο δεύτερο υψηλότερο ποσοστό της Κοινότητας[semigr ] υπογραμμίζει ως εκ τούτου το τελικό συμπέρασμα του σεμιναρίου των αρμόδιων υπουργών για θέματα περιφερειακής πολιτικής και χωροταξίας στο Ballyconnell, Ιρλανδία, σύμφωνα με το οποίο ένας από τους θεμελιώδεις στόχους των διαρθρωτικών ταμείων θα πρέπει να είναι η προώθηση της μακροχρόνιας απασχόλησης και η μείωση της ανεργίας[semigr ]

12. είναι εξαιρετικά ανήσυχο για το υψηλό ποσοστό ανεργίας νεαρών ατόμων στη Φινλανδία (1995: 29,9%) και τη Σουηδία (19,4%) και θεωρεί ως εκ τούτου ουσιαστικής σημασίας τα μέτρα που θα εξασφαλίζουν ευκαιρίες για τα νεαρά άτομα να εισέλθουν στην αγορά εργασίας[semigr ] υπογραμμίζει ότι παρόμοια μέτρα θα πρέπει να αποσκοπούν τόσο στη δημιουργία μόνιμων θέσεων απασχόλησης, στον εκσυγχρονισμό των υφισταμένων μορφών εκπαίδευσης και εκμάθησης στη βάση ενός διττού προτύπου όσο και στη διαφοροποίηση και εκσυγχρονισμό της αγοράς εργασίας, ιδίως δε την απασχόληση σε τοπικό επίπεδο και τις πρωτοβουλίες για την ανάπτυξη και ζητεί από την Επιτροπή να εξετάσει το ενδεχόμενο ενίσχυσης για παρόμοια μέτρα που θα υπερβαίνουν το παρόν πλαίσιο (στόχος 3, ΑΠΑΣΧΟΛΗΣΗ)[semigr ]

13. διαπιστώνει με ικανοποίηση τη χρησιμότητα των μέτρων στον τομέα της πολιτικής για την απασχόληση, τα οποία στην Αυστρία, κατά το παρελθόν και τώρα με την ενίσχυση της ΕΕ, απέδωσαν ως καρπό για την χώρα ένα επίπεδο ανεργίας πολύ κατώτερο από το μέσο όρο της Κοινότητας[semigr ] επισημαίνει όμως ότι ακόμη και εκεί, ενόψει των τελευταίων στοιχείων, θα πρέπει να δοθεί ιδιαίτερη προσοχή στο θέμα της ανεργίας[semigr ]

14. υπογραμμίζει τη σημασία που προσδίδεται στη διαπεριφερειακή και διασυνοριακή συνεργασία στα νέα κράτη μέλη και διαπιστώνει με ικανοποίηση ότι αυτά τα προγράμματα συμβάλλουν στην εντατικοποίηση των διεθνών επαφών, των εταιρικών σχέσεων και της αμοιβαίας ανταλλαγής εμπειριών[semigr ]

15. εκφράζει τη γενική ικανοποίησή του για την εφαρμογή της αρχής της εταιρικής σχέσης και στα τρία νέα κράτη μέλη[semigr ] πιστεύει, όμως, ότι και στις τρεις χώρες θα μπορούσαν να πραχθούν περισσότερα για να εφαρμοσθεί η αρχή του bottom up, όχι μόνον όσον αφορά τη συμμετοχή τοπικών και περιφερειακών αρχών, αλλά και για να προωθηθεί η συμμετοχή εκπροσώπων των κοινωνικών εταίρων και των περιβαλλοντικών οργανώσεων κυρίως στις επιτροπές παρακολούθησης[semigr ]

16. καλεί ως εκ τούτου την Επιτροπή και το Συμβούλιο στο πλαίσιο αυτής της εταιρικής σχέσης να συμμορφωθούν με την αρχή της επικουρικότητας σύμφωνα με τη Συνθήκη για την Ευρωπαϊκή Ένωση, ώστε να εμποδίσουν τη συνέχιση των επεμβάσεων που πραγματοποιήθηκαν μετά την ένταξη στις αρμοδιότητες των περιφερειακών και τοπικών φορέων, χωρίς αυτό να συμβαδίζει με μια πραγματική συμμετοχή των «υποεθνικών» μονάδων στον καθορισμό και την υλοποίηση των εκάστοτε πολιτικών[semigr ]

17. επισημαίνει ότι οι περιφερειακές και τοπικές αρχές στη Σουηδία και τη Φινλανδία θα επιθυμούσαν να συμπεριληφθούν εντονότερα στο σχεδιασμό, την έγκριση και την εφαρμογή των προγραμμάτων, με στόχο να συμβαδίσουν καλύτερα με την αρχή της εταιρικής σχέσης και να αντιμετωπίσουν το γεγονός ότι οι κεντρικές αρχές διαδραματίζουν πάντα ένα κυρίαρχο ρόλο[semigr ]

18. καλεί επίμονα όλα τις αρμόδιες αρχές στα νέα κράτη μέλη να βελτιώσουν την δημοσίευση των συμμετοχών εκ μέρους των ευρωπαϊκών διαρθρωτικών ταμείων σε προγράμματα και μέτρα, ώστε να υπάρχει εγγύηση για τη διαφάνεια και ως εκ τούτου για την αναγνώριση της συγχρηματοδότησης εκ μέρους της ΕΕ των προγραμμάτων ιδίως για τις μικρομεσαίες επιχειρήσεις, τους επιμέρους πολίτες και φορείς[semigr ]

19. ζητεί:

- απλούστευση της διαχείρισης των διαρθρωτικών ταμείων προς την κατεύθυνση μεγαλύτερης σαφήνειας στα κριτήρια επιλεξιμότητας για ενίσχυση, καλύτερο εσωτερικό συντονισμό εκ μέρους της Επιτροπής, κατάργηση της ενίσχυσης από πολλαπλά ταμεία, ταχύτερη επεξεργασία με την ταυτόχρονη διατήρηση της αποτελεσματικότητας του προγραμματισμού, του ελέγχου και της αξιολόγησης,

- περαιτέρω, ζητεί την αναδιάρθρωση των διοικητικών δομών στα νέα κράτη μέλη που είναι αρμόδια για την εφαρμογή της περιφερειακής πολιτικής, ώστε να απλουστευθούν τόσο η διαχείριση όσο η διαδικασία κατάρτισης του προϋπολογισμού, να επιτευχθεί καλύτερος συντονισμός, περισσότερη διαφάνεια και επιπλέον ταχεία επεξεργασία,

- τέλος, ζητεί τη διατήρηση της αναλογικότητας μεταξύ του όγκου της διοικητικής εργασίας και των αποτελεσμάτων[semigr ]

- μια εύκαμπτη προσέγγιση όσον αφορά τη συγχρηματοδότηση μέσω ενισχυμένης συμμετοχής του ιδιωτικού τομέα[semigr ]

20. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις και τα κοινοβούλια των νέων κρατών μελών.